ปกติ..ปจด..จะมาทุกเดือน..แต่มาได้ดคยตรงกันเลยประจำเดือนเคลื่อนตลอดแต่รอบนี้ประจำเดือนไม่มา..จนวันนี้วันที่1สิงหาคมแล้ว..อยู่ๆไปเข้าห้องน้ำมีตกขาวสีน้ำตาลเป็นเมือก..มีกลิ่น..จะเป็นไรรึป่าวค่ะ.. เกิดจากสาเหตุอะไรรึป่าวค่ะ
สวัสดีค่ะ หากประจำเดือนขาดหายไปนานกว่า 35 วันแล้ว อาจเกิดจาก1. การตั้งครรภ์ หากมีเพศสัมพันธ์ ก็ย่อมมีโอกาสที่จะตั้งครรภ์ได้2. มีความเครียด การทำงานหนัก พักผ่อนน้อย อดนอน นอนดึก อดอาหาร มีน้ำหนักลด หรือมีน้ำหนักเพิ่มขึ้นเร็ว3. มีการเจ็บป่วยไม่สบาย เช่น ไข้หวัด ท้องเสีย เป็นต้นส่วนตกขาวสีน้ำตาลที่ออกมา อาจเป็นเลือดเก่าของประจำเดือนรอบที่แล้วที่ค้างอยู่ในมดลูกได้ ซึ่งมักจะออกมาก่อนการมีประจำเดือนมา ดังนั้นหลังจากนี้ 1-2 วัน ให้สังเกตว่าจะมีประจำเดือนมาหรือไม่ค่ะ หากมีประจำเดือนมา ก็ถือว่าปกติดี แต่หากไม่มีประจำเดือนมา แต่ยังคงมีตกขาวสีน้ำตาลออกมาเรื่อยๆ หรือมีปวดท้องน้อย ควรลองตรวจหาการตั้งครรภ์ดู (หากมีเพศสัมพันธ์) หากตรวจไม่พบ แต่ยังคงมีอาการ ควรไปพบสูติ-นรีแพทย์เพื่อหาสาเหตุต่างๆ ค่ะ เช่น มีการติดเชื้อในมดลูก มีติ่งเนื้อที่ปากมดลูก เยื่อบุโพรงมดลูกหนาตัวผิดปกติ มะเร็งปากมดลูก เป็นต้น